ועדת הכספים, כנסת 23, פרוטוקול מספר 231, 2021-01-11 11:00

ינון אזולאי: בוקר טוב, אני מתכבד לפתוח את ישיבת ועדת הכספים.

ינון אזולאי: היום 11 בינואר 2021, כ"ז בטבת התשפ"א.

ינון אזולאי: ברשות הרב גפני שביקש להעלות את נושא בתי החולים שזועקים - - -

אלכס קושניר: גפני יצא לחופש?

ינון אזולאי: לא, הוא הלך להביא קולות מהמגזר הרוסי...

אלכס קושניר: זה יפה, כי הליכוד מקושש קולות במגזר הערבי והחרדים מקוששים במגזר הרוסי.

אלכס קושניר: העולם מעניין.

יצחק פינדרוס: בוא אני אלמד אותך משהו היסטורי – ב-1988, כשדגל התורה נוסדה היה לנו חבר כנסת מהמגזר הרוסי.

ינון אזולאי: הרב גפני ביקש להעלות את נושא בתי החולים, כל בתי החולים – אופיר, אתה מטפל בכל הנושא של בתי החולים הציבוריים, אבל עכשיו, במיוחד בתקופת הקורונה, הם פשוט בקריסה.

ינון אזולאי: רופאים ואחיות נמצאים בבידוד, יש חולי קורונה, הם בין חיסון לחיסון.

ינון אזולאי: ליבנו איתם במצב הזה.

ינון אזולאי: אני חושב שהיום הם עומדים בחזית ואנחנו חייבים הכול על מנת לעזור להם גם בתקציבים ובכל מה שאפשר.

ינון אזולאי: זו קריאה לאוצר ולמשרד הבריאות: הגיע הזמן שתשימו אותם בראש סדר העדיפויות.

ינון אזולאי: כשיש מלחמה אנחנו אומרים שבצה"ל לא נוגעים, כך גם כאן – אנחנו נמצאים במלחמה על החיים שלנו ולכן במשרד הבריאות לא נוגעים, למשרד הבריאות רק מוסיפים .

ינון אזולאי: בתי החולים, קופות החולים, הרופאים, נמצאים במאבק הזה, הם נלחמים תחת סכנת חיים, כי אנחנו לא יודעים מי מהם יידבק, מה יקרה לו, מה יקרה למשפחתו, לא יודעים אם יש לו בבית מישהו בסיכון והם עצמם בסיכון.

ינון אזולאי: לכן אנחנו צריכים לעשות הכול כדי שלא לפגוע בהם.

ינון אזולאי: אני מבקש לעבור להצעות לסדר.

ינון אזולאי: הרב פינדרוס, בבקשה.

יצחק פינדרוס: בוקר טוב.

יצחק פינדרוס: אני רוצה לחדד כמה דברים.

יצחק פינדרוס: השעה עכשיו 11:07.

יצחק פינדרוס: בשעה 11 יצאו כל בתי החולים הציבוריים לאספות הסברה בתוך בתי החולים.

יצחק פינדרוס: מה שמוזר בסיפור הזה – למה צריך להגיע לאספות הסברה?

יצחק פינדרוס: התקיימו שני דיונים בנושא הזה.

יצחק פינדרוס: אני חושב שחבר הכנסת אחמד טיבי הגיש הצעה לסדר, שזכיתי לנהל אחד מהם, את הדיון השני ניהל הרב גפני.

יצחק פינדרוס: אמרנו לאוצר בצורה מאוד-מאוד ברורה: ההבנה שלכם, כאוצר, על הסכם הגג ====הוא לא נכון.

יצחק פינדרוס: איך אני יודע?

יצחק פינדרוס: כי אתם מוסיפים 4 מיליארד שקל לבתי החולים הממשלתיים, כי אתם מבינים שההסכם שלכם על הגג ---שנעשה ב-2012 לא רציני.

יצחק פינדרוס: אם זה היה רציני הרי לא הייתם תורמים 4 מיליארד שקל לבתי החולים הציבוריים, הייתם מבינים שזה מממן.

יצחק פינדרוס: זאת אומרת שגם מדינת ישראל והגאונים שיושבים ועושים את התחשיבים מבינים שזה ישראבלוף.

יצחק פינדרוס: הקו הזה הוא ישראבלוף.

יצחק פינדרוס: אי אפשר להחזיק בית חולים עם הדבר הזה – צריך להביא תרומות, צריך לקחת הלוואות.

יצחק פינדרוס: בסוף, כשלוקחים הלוואות, מביאים חשב מלווה ונכנסים לתוך גלגל.

יצחק פינדרוס: אנחנו יודעים את הגלגל הזה מראש.

יצחק פינדרוס: הברדק הזה יוצר גירעון מובנה.

יצחק פינדרוס: אנחנו נמצאים עכשיו בינואר 2021 עם אותו סיכום שהיה אז, בלי שינוי שלו, בלי הבנה אמיתית.

יצחק פינדרוס: אם היינו רואים שמה-4 מיליארד שקל האלה עובר מיליארד שקל לבתי החולים הציבוריים, היינו מבינים שמישהו עשה תחשיב אמיתי.

יצחק פינדרוס: הרי לא מבקשים פה תרומות, מבקשים תחשיב אמיתי.

יצחק פינדרוס: הרופא נותן שירות, בית החולים נותן שירות, בית החולים שם סטנט שעולה כך וכך כסף בלב של הבן אדם?

יצחק פינדרוס: הוא מקבל על זה חזרה.

יצחק פינדרוס: הוא לא תורם, הוא לא עושה שום טובה לאף אחד.

יצחק פינדרוס: אני חושב שכולנו, חברי ועדת הכספים, צריכים להצטרף למאבק הזה של בתי החולים.

יצחק פינדרוס: הם יוצאים למאבק ציבורי ואנחנו צריכים להיות חלק מהמאבק.

יצחק פינדרוס: חבל ששני הדיונים שהיו פה לא פתרו את הבעיה ולא הביאו למצב שייקחו מיליארד שקלים מאותם 4 מיליארד וייתנו לבתי החולים הציבוריים, כדי שיקבלו את מה שמגיע להם בדין, כי הם נותנים שירות.

יצחק פינדרוס: אני לא רואה אף אחד שקונה נייר או מים ולא משלם עליו.

יצחק פינדרוס: תודה.

ינון אזולאי: חבר הכנסת אחמד טיבי, בבקשה.

אחמד טיבי: תודה רבה.

אחמד טיבי: בשעה 11 קיימו בכל בתי החולים האלה אספות הסברה.

אחמד טיבי: אנחנו נמצאים בקשר עם מנהלי בתי החולים, גם הבוקר.

אחמד טיבי: אין ספק שהמצוקה הכלכלית של בתי החולים יכולה להביא לקריסה – תשלום משכורות, ציוד רפואי וכד'.

אחמד טיבי: ולכן, למרות כל הדיונים שערכנו כאן בוועדה וכל חברי הוועדה, מכל הסיעות, אלה שמחפשים קולות במגזר הערבי ואלה שלא, כולנו תמכנו בדרישה לסייע לבתי החולים.

אחמד טיבי: אני חושב שאנחנו צריכים לעשות הכול וללחוץ על מי שצריך כדי שבתי החולים יעמדו על הרגליים.

אחמד טיבי: בשלב זה הם לקראת קריסה.

אחמד טיבי: תודה רבה.

ינון אזולאי: תודה רבה.

ינון אזולאי: חבר הכנסת פורר, בבקשה.

עודד פורר: תודה, אדוני.

עודד פורר: מנכ"ל בית החולים לניאדו אמר היום בבוקר בראיון לרשת ב' שהוא לא יכול לשלם היום לספקים, חסר לו ציוד לצוותי הקורונה ותפעול בית החולים, הוא לא רוצה להשבית, רוצה לטפל בחולים, אבל אין לו כסף לתרופות ולציוד בסיסי.

עודד פורר: אני לא מצליח להבין איך המדינה הזאת מתנהלת.

עודד פורר: אישרנו פה מיליארדים, למעלה מ-10 מיליארד שקל אושרו לטובת משרד הבריאות.

עודד פורר: זה סכום עתק מבחינת מה שמשרד הבריאות יכול היה לעשות איתו.

עודד פורר: אני כבר לא יודע איפה הדברים האלה נמצאים, בין משרד האוצר למשרד הבריאות, אחד זורק את האשמה על השני.

עודד פורר: בסוף הציבור משלם.

עודד פורר: כשבתי החולים לא יכולים לשלם לספקים, זה לא רק הפגיעה ביכולת של בתי החולים לפעול, זה גם הפגיעה בספקים.

עודד פורר: גם כך חייבו את מערכת הבריאות – שזה בעיניי אבי אבות הטומאה – שמחוק מוסר תשלומים של שוטף 30, הם משלמים שוטף "מתישהו תראו את הכסף".

עודד פורר: בסוף אנחנו גם מביאים אותם למצב שהם לא יכולים לשלם לספקים שלהם.

עודד פורר: אז מה עוזרים פה כל חוקי הסיוע הכלכלי אם למי שמכר לא משלמים את הכסף שמגיע לו?

עודד פורר: והוא לא מכר את זה לאיזה בן אדם שקרס, הוא מכר את זה למדינת ישראל, לבתי החולים שמקבלים תקציב ממדינת ישראל.

האירוע הזה: ינון, בחודש אוגוסט אתה ואני דאגנו ל-5 מיליון שקל תוספת לבתי החולים, כדי לפתוח חמישה חדרים אקוטיים.

האירוע הזה: אנחנו עכשיו בינואר, נפתחו?

האירוע הזה: לא.

האירוע הזה: לא נפתחו.

האירוע הזה: שבוע אחרי שבוע אני עושה להם דיונים על הדבר הזה ומשרד הבריאות בנושא הזה לא מתפקד לחלוטין.

האירוע הזה: אנחנו הבאנו לו את הכסף, זה פשוט בדיחה.

האירוע הזה: המדינה הזאת מתנהלת כמו בדיחה גרועה ובמקרה הזה של בתי החולים זו כבר בדיחה עצובה על חשבון אזרחי ישראל.

האירוע הזה: הם לא רק פוגעים בחולים ובמאושפזים, הם גם פוגעים במשק הכלכלי, כי כל אלה שהם חייבים להם כסף גם בפני קריסה.

אופיר כץ: לפי מה שאומרים בעולם אנחנו לא כזאת בדיחה כמו שאתה מתאר.

עודד פורר: בסדר, תפסיקו לעשות בחירות מכל דבר.

עודד פורר: תסתכל על המציאות.

אופיר כץ: להביא חיסונים זה בחירות?

עודד פורר: עם כל הכבוד, גם שעון מקולקל מראה את השעה פעמיים.

עודד פורר: מה הקשר עכשיו?

אופיר כץ: יש קשר.

אופיר כץ: אתה אומר - - - איך המדינה מתנהלת - - -

עודד פורר: אתם סוגרים את העסקים, אנשים אין להם מה לאכול, אנשים לא יכולים להתקיים, אתם לא מסוגלים לקבל את תוכנית הרמזור, - - - את השותפים שלכם - - - ואתה אומר לי שאין בעיה.

עודד פורר: בתי החולים שובתים, ואין בעיה.

עודד פורר: למה?

עודד פורר: כי נתניהו הביא חיסונים.

עודד פורר: כל הכבוד, באמת.

אופיר כץ: מספיק עם - - -

ינון אזולאי: תודה רבה.

ינון אזולאי: אלכס קושניר, בבקשה.

אלכס קושניר: אדוני, יש קבוצת אוכלוסייה שחשוב שנדבר עליה – חיילים בודדים שמשרתים בצה"ל ויש להם היתר עבודה.

אלכס קושניר: רוב החיילים האלה איבדו את עבודתם והכנסתם נפגעה באופן משמעותי.

אלכס קושניר: לפני כחודש הצלחנו בוועדת הקליטה להגיע לסיכום בין משרד האוצר למשרד הביטחון על סיוע מיוחד, מענק חודשי על סך 1,500 שקלים לחיילים האלה.

אלכס קושניר: מדובר בכ-900 חיילים שהיו אמורים לקבל את הכסף.

אלכס קושניר: המקור של התקציבי של הכסף היה יתרות בתקציב של משרד הביטחון.

אלכס קושניר: באותו דיון התחייב משרד הביטחון לבצע.

אלכס קושניר: מאז עבר חודש ושום דבר לא קורה.

אלכס קושניר: השר גנץ לא קיים, השר מיכאל ביטון לא קיים, הפקידות של משרד הביטחון לא עונה לטלפונים.

אלכס קושניר: מדובר בחיילים שרעבים ללחם, אין להם מה לאכול.

אלכס קושניר: אז כסף למשרד ראש הממשלה החלופי יש, אבל לתת לחיילים – אין.

אלכס קושניר: אני אומר לך, היה הסכם ברור, כולם הסכימו, אבל זה לא מתבצע.

אלכס קושניר: מדובר באטימות מוחלטת.

אלכס קושניר: אני מעלה את זה כאן לסדר היום, כדי שכולנו נשים לרגע את הבחירות בצד ונטפל בחיילים האלה.

אלכס קושניר: לא יכול להיות שיותר מחודש משרד הביטחון שותק.

אלכס קושניר: הכסף לא נמצא, פתאום הם נעלמו.

אלכס קושניר: משרד האוצר הגיע לסיכום איתם, יש מקור תקציבי, אבל החיילים לא מקבלים את הכסף.

עודד פורר: אבל יש חיסונים.

ינון אזולאי: תודה רבה.

ינון אזולאי: קרן ברק, בבקשה.

קרן ברק: אני לא מצליחה להבין, אתה מזלזל בזה שיש חיסונים?

עודד פורר: לא, אני לא מזלזל, אבל זו לא תשובה לכל בעיה.

עודד פורר: אי אפשר על כל בעיה להגיד שיש חיסונים.

עודד פורר: זה לא אומר שכל הבעיות במדינה נפתרו.

אלכס קושניר: זה לא אומר שלאנשים יש מה לאכול.

עודד פורר: זה לא אומר שהעסקים לא קורסים.

קרן ברק: זה כדי שכל האזרחים יהיו מחוסנים.

עודד פורר: ועדיין יש לך מיליון מובטלים שצריך לטפל בהם.

אלכס קושניר: אני רוצה להוסיף רק מילה אחת.

אלכס קושניר: אני מבין שבדף המסרים של מפלגת הליכוד - - -

קרן ברק: - - -

ינון אזולאי: אלכס, תודה.

ינון אזולאי: קרן, בבקשה.

אופיר כץ: זה צריך להיות דף המסרים של כל אזרח במדינת ישראל.

אופיר כץ: מה לעשות שהבאת החיסונים שלנו היא במקום ראשון בעולם.

אופיר כץ: זה לא רק אנחנו, כל האזרחים חווים את זה.

אופיר כץ: ובלי שום קשר, אם תשים את הפוליטיקה בצד, מה שאמרת עכשיו על החיילים, אני מצטרף אליך ובואו נשלח מכתב מכל הוועדה למשרד הביטחון - - -

אלכס קושניר: גם לבתי החולים אתה מצטרף?

אופיר כץ: גם לבתי החולים.

ינון אזולאי: להזכירכם, מי שהרים את הדגל של בתי החולים היה חבר הכנסת אופיר כץ.

ינון אזולאי: אתה הרמת הראשון את הדגל.

ינון אזולאי: כולנו פה מסכימים, אני לא חושב שזו המחלוקת שלנו.

אלכס קושניר: כולנו גם בעד החיסונים.

קרן ברק: בדיון שהיה בשבוע שעבר עם שר האוצר עלה נושא ניצולי השואה וזה לא תוקן.

קרן ברק: ההצעה שלי לסדר היא בנושא הזה.

קרן ברק: היינו פה, דיברנו, שר האוצר הזדעזע מזה - - -

יצחק פינדרוס: גם הנושא של חופשות הלידה לא טופל.

קרן ברק: בשבוע שעבר העלינו בוועדה את עניין ניצולי השואה.

קרן ברק: לא ייתכן שבמדינת ישראל, מדינת היהודים, ניצולי שואה חיים בכזאת חרפה.

קרן ברק: כל יום אנחנו נחשפים לסיפור של ניצול שואה נוסף שלא מקבל את הכסף שהוא אמור לקבל מהמדינה.

קרן ברק: אין לו כסף לתרופות, אין לו כסף לאוכל, אין לו כסף לחשמל והוא בקושי חי בין ארבע הקירות שלו.

קרן ברק: שר האוצר היה פה, הוא הנחה את אנשי משרד האוצר ואמר: אני לא רוצה לשמוע יותר סיפורים כאלה, אני מבקש לפתור את העניין הזה כאן ועכשיו.

קרן ברק: לתומי חשבתי ש"כאן ועכשיו" זה אומר כאן ועכשיו נפתור את זה, כי משרד האוצר אמור לממן את סיפור ניצולי השואה.

קרן ברק: אבל מה שאנחנו רואה זה כל יום נחשף עוד סיפור ועוד סיפור.

קרן ברק: אנחנו לא יכולים לתת לזה יד ואני מבקשת שהוועדה תקרא שזה ייפתר עוד היום, שעד סוף היום נדע שסיפור ניצולי השואה נפתר והכסף עבר במלואו.

ינון אזולאי: הבעיה אינה הכסף.

ינון אזולאי: קיימנו פה כמה דיונים, גם עם הרשות לניצולי השואה, והייתה החלטה של ועדת הכספים – החלטה שהתקבלה בנוכחות המנכ"לית של המשרד לשוויון חברתי – שהרשות לא תועבר למשרד לשוויון חברתי.

ינון אזולאי: אני אומר, אולי במילים קצת בוטות, שמתוך צפצוף על הוועדה המנכ"לית הלכה והעבירה ובשבוע שעבר, כששר האוצר היה פה, חבר הכנסת מיקי לוי העלה שהתפרסם שנכנסו בכוח, העבירו את המחשבים, ניתקו ועשו מה שהם רוצים.

ינון אזולאי: לצערי הם עושים את הכותרות שלהם על גב ניצולי השואה.

ינון אזולאי: עכשיו, בהעברת המטה ובפרידה מהשרה מירב כהן, התגלה שהצליחו להעביר את רשות ניצולי השואה למשרד לשוויון חברתי.

ינון אזולאי: הרי זו תעודת עניות, זו בכלל לא גאווה.

ינון אזולאי: אני חושב שזו תעודת עניות למי שמתגאה בדבר הזה.

ינון אזולאי: אני קורא מפה לשר הרווחה איציק שמולי, שהמשרד לשוויון חברתי נמצא עכשיו אצלו: תעשה מעשה למען ניצולי השואה.

ינון אזולאי: אולי זה אמיץ מצדך לוותר על איזושהי סמכות, במיוחד בזמן הזה, ולבקש שהרשות לניצולי שואה לא תעבור ממשרד האוצר.

ינון אזולאי: זה המקום הטבעי שלה, שם הם דואגים להם.

ינון אזולאי: תנו להם לחיות את שארית ימיהם בכבוד, כדי שלא יצטרכו לרדוף אחרי האוכל שלהם.

ינון אזולאי: היה פה שר האוצר והוא נתן הוראה, אבל או שהפקידים מצפצפים עליו או – אני לא יודע מה להגיד על הדבר הזה.

ינון אזולאי: בושה וחרפה.

ינון אזולאי: אם יש פה מישהו מהאוצר שיודע לענות, אני אשמח מאוד.

ינון אזולאי: תמיר כהן, אני מבקש שתענה על הסיפור הזה של ניצולי השואה וגם על עניין משרד הבריאות.

קרן ברק: ישב פה השר והנחה שזה לא יקרה.

ינון אזולאי: לפני כן, חברת הכנסת הילה שי וזאן.

ינון אזולאי: בבקשה.

הילה שי וזאן: תודה רבה, כבוד היושב-ראש.

הילה שי וזאן: בחודש נובמבר האחרון אישרנו בוועדת הכספים את מענקי הקורונה הדו-חודשיים שייחשבו לנשים עצמאיות שילדו ב-2019 וגם למשרתי מילואים על בסיס מחזור חלופי.

הילה שי וזאן: אני רוצה לוודא שאכן זה נמשך לשנת 2021.

הילה שי וזאן: היינו במגעים עם האוצר, הבנתי שזה בסדר ואני אשמח לשמור ממך, תמיר, שאכן אותן נשים יקבל את המענק שלהן גם לאורך שנת 2021 על פי מחזור חליפי וכמובן לא על פי מחזור 2020.

ינון אזולאי: תמיר כהן, בבקשה.

תמיר כהן: אני אתייחס בקצרה.

תמיר כהן: לעניין בתי החולים הציבוריים – זה נושא שנמצא בראש סדר העדיפויות של שר האוצר.

תמיר כהן: הוא קיים אישית שתי ישיבות עם מנהלי בתי החולים הציבוריים, שבאמת נמצאים במצב מאתגר, בעיקר לאור תקופת הקורונה והעובדה שמרבית הטיפולים נעשים כרגע בקהילה ולכן הם מקבלים פחות.

תמיר כהן: כמו שנאמר פה, הנושא מטופל גם על ידי משרד הבריאות וגם על ידי משרד האוצר, אף אחד לא בורח מאחריות.

תמיר כהן: לעניין חוק הקאפ – אני יכול להגיד לכם שמשרד האוצר לא מוכן שהחוק יגיע כמו שהוא הגיע בסוף השנה שעברה לאור כל תקופות הבחירות.

תמיר כהן: הגשנו אותו למזכירות הממשלה כבר ביום חמישי, מבחינתנו חוק הקאפ הוא לשנים 2021 עד 2023.

תמיר כהן: קיצרנו אותו מ-2021 עד 2024 ל-2021 עד 2023.

תמיר כהן: הוא מוכן להצבעה כבר עכשיו בוועדת שרים לחקיקה ובמזכירות הממשלה ומבחינתנו זה יכול להיות בהקדם האפשרי.

תמיר כהן: אגב, לעניין הדברים שעלו פה, זה מתייחס לשאלה מאיזה בסיס הוא יוצא.

תמיר כהן: למעשה, אחד הדברים זה לעבור מהבסיס של 2014-2013 לבסיס של שנים מתקדמות יותר, דבר שאמור להיטיב במיוחד עם בתי החולים הציבוריים שכורעים תחת הנטל הגדול ביותר, בין היתר לניאדו, אבל גם הדסה עין כרם ונוספים.

תמיר כהן: מבחינתנו להעביר את החוק כמה שיותר מהר ושזה יגיע לשולחנכם בהקדם האפשרי.

תמיר כהן: מבחינתנו כבר בשבוע הבא.

תמיר כהן: להערתו של חבר הכנסת פורר – כשחוק מוסר התשלומים חוקק הוא לא חוקק לעניין משרד הבריאות, הוא הוחרג ממנו.

תמיר כהן: בתקציב ההצעה של הקורונה, שאושר כאן במסגרת ה-8.4 מיליארד שקל, הוקצו 300 מיליון שקלים כדי ליישם את החוק גם במשרד הבריאות.

תמיר כהן: מאוחר יותר, ממש לפני כשלושה שבועות, הוקצו עוד 100 מיליון שקל בהחלטת ממשלה לעניין תוצרת הארץ.

תמיר כהן: לכן אני יכול לבשר לך שהועברו 400 מיליון שקלים ליישם את הדבר הזה.

תמיר כהן: משרד הבריאות גם המיר התחייבות משוטף 90 לשוטף 30.

תמיר כהן: גם זה מיושם.

עודד פורר: זה כבר בוצע בשטח?

תמיר כהן: כן, הכסף הוקצה.

עודד פורר: לא, זה לא מה ששאלתי.

עודד פורר: הרבה כספים הוקצו ממשרד האוצר למשרד הבריאות, השאלה אם זה בוצע בשטח.

תמיר כהן: אני יכול לברר.

עודד פורר: זה מה שמעניין.

עודד פורר: אם הכסף הוקצה ובתי החולים ממשיכים לשלם שוטף 90, זה לא עוזר שהקציתם את הכסף.

תמיר כהן: מובן לי שזו לא הכוונה, כמו הנושא שהעלה חבר הכנסת קושניר, שגם על זה אין לי תשובות.

תמיר כהן: אני אבדוק ואחזיר לכם תשובה.

עודד פורר: כי גם ה-5 מיליון שקל גבי חדרים אקוטיים עברו באוגוסט מהאוצר למשרד הבריאות, אבל זה לא בוצע.

עודד פורר: זו הבעיה.

תמיר כהן: הכסף קיים ואני אדאג שיחזרו אליך עם תשובה.

תמיר כהן: לעניין שהעלו חברי הכנסת קרן ברק וינון אזולאי – שר האוצר הנחה לטפל בזה.

תמיר כהן: יש שני אנשים שאמונים על הסוגיה הזאת – גם סגן שר האוצר איציק כהן וגם ממלא-מקום מנכ"ל משרד האוצר ערן יעקב – והם פועלים בנושא בהתאם להכרעה של השר, בדיוק לפי מה שהוא אמר פה.

תמיר כהן: זה בהתאם לדברים שהשר אמר וגם להחלטת הוועדה שהייתה באותו דיון.

ינון אזולאי: כרגע זה ממשיך והנפגעים העיקריים הם ניצולי השואה.

ינון אזולאי: אנחנו יודעים שהכול עובד על הסכמים קואליציוניים, אבל יש דברים שהם מעבר לפוליטיקה.

ינון אזולאי: אני חושב שניצולי השואה זה אחד הדברים הכי גדולים בעניין.

קרן ברק: שר האוצר מבין את זה יותר מכולם.

תמיר כהן: תשובה אחרונה לחברת הכנסת הילה שי וזאן – התשובה היא כן.

תמיר כהן: אנחנו נרחיב על זה כשהיושב-ראש יפתח את הדיון בנושא שעל סדר היום.

ינון אזולאי: אני מודה לכולם.

ינון אזולאי: אני מבקש להתחיל עם הרוויזיות על הצעת החוק התוכנית לסיוע כלכלי (נגיף הקורונה החדש).

טמיר כהן: יש רוויזיה שלך ושל חבר הכנסת מיקי לוי לעניין סעיף 14ב ורוויזיה על כל החוק של חבר הכנסת אחמד טיבי.

ינון אזולאי: אם כך נפתח בהצבעה על הרוויזיה - - -

עודד פורר: הוא לא מנמק אותה קודם?

אחמד טיבי: לא באים בדברים?

ינון אזולאי: הוא סומך עליי שנימקנו אותה בפעם שעברה.

ינון אזולאי: חבר הכנסת טיבי, אתה רוצה לנמק את הרוויזיה שלך?

יצחק פינדרוס: הדאגה של חברי הכנסת בוועדה לאחמד טיבי - - -

ינון אזולאי: אני לומד לאט-לאט את השיטות של גפני.

ינון אזולאי: אל תפיל עליי את הכול בבת אחת.

ינון אזולאי: לאט-לאט, כל דיון אני לומד משהו.

אחמד טיבי: מהקל אל הכבד.

אחמד טיבי: אני מבקש לא להצביע בשלב זה.

עודד פורר: ינון, אתה צריך לשנות גישה.

עודד פורר: עכשיו, כשהם שותפים של הקואליציה - - -

אלכס קושניר: גם ככה הם שיתפו פעולה כל הזמן, זה לא חדש.

ינון אזולאי: חבר הכנסת טיבי, אתה רוצה לנמק את הרוויזיה שלך?

אחמד טיבי: הם לא פנו אליי בכלל.

ינון אזולאי: אם כך נצביע על הרוויזיה שלנו - - -

עודד פורר: אתה לא יכול להצביע על כל הרוויזיות בהצבעה אחת.

ינון אזולאי: לא בהצבעה אחת, כל אחת בנפרד.

ינון אזולאי: אני מתחיל עם הרוויזיה שלי.

ינון אזולאי: מי שבעד – הוא בעד לפתוח.

ינון אזולאי: לאחר מכן נעבור לרוויזיה של אחמד טיבי.

אופיר כץ: אז אם אנחנו מצביעים רוויזיה ופותחים כבר, אז מה ההבדל?

ינון אזולאי: אם כך אני אמשוך את הרוויזיה שלי ונצביע על הרוויזיה של אחמד טיבי.

עודד פורר: אתם פותחים את הרוויזיות?

אופיר כץ: כן.

אופיר כץ: יש תיקון שביקשו מאיתנו.

איל לב ארי: הרוויזיה של חבר הכנסת טיבי היא רוויזיה על כל החוק והרוויזיה של חברי הכנסת אזולאי ולוי הן ביחס לסעיף 14ב בלבד.

אופיר כץ: אבל מאחר שהצבענו על כל החוק ביחד ולא סעיפים, אפשר לבקש רוויזיה על סעיף אחד?

איל לב ארי: אפשר לבקש לסעיף אחד, כי הוא בתוך החוק.

עודד פורר: אבל הפתיחה היא של החוק.

איל לב ארי: אם הפתיחה היא של החוק, למעשה צריך להצביע על הרוויזיה של חבר הכנסת טיבי, שהיא רחבה יותר.

אחמד טיבי: אין בעיה.

אחמד טיבי: אני מבקש להסביר.

אחמד טיבי: למרות שתמכנו בחלק גדול מהסעיפים, דווקא בתקופת הקורונה, המצוקה, אנחנו בעד סיוע ומענקים.

אחמד טיבי: יש כמה נקודות חסרות, גם בקשר לחברה הערבית וגם בקשר לדברים תלויים ועומדים עם משרד האוצר.

אחמד טיבי: לכן אני מבקש להצביע ולתמוך ברוויזיה.

ינון אזולאי: אוקיי.

ינון אזולאי: מי בעד הרוויזיה של אחמד טיבי?

ינון אזולאי: הרוויזיה נתקבלה.

ינון אזולאי: הרוויזיה התקבלה.

ינון אזולאי: חבר הכנסת מיקי לוי לא נמצא פה ולכן לא נצביע על הרוויזיה שלו.

ינון אזולאי: אני מושך את הרוויזיה שלי.

ינון אזולאי: לפיכך אנחנו פותחים את החוק לדיון.

עודד פורר: תיאורטית, בגלל שזה נפתח לדיון, אני יכול לטעון את כל הטענות שלי, כולל הסתייגויות.

ינון אזולאי: אבל כדאי שתדע שסגרו עסקים טובים עם אלכס, אז חבל.

אופיר כץ: זה תיקון שמשרד המשפטים דרשו מאיתנו.

עודד פורר: איזה מילה על החיסונים אין.

עודד פורר: ..

ינון אזולאי: אני מבין שאתה רוצה לחלק חיסונים לכל העצמאיים.

איל לב ארי: בדיון הקודם, הדיון בסופו התמקד בסעיף 14ב, אם סכום המענק בשל הפגיעה הממושכת יהיה דיפרנציאלי, אבל במהלך הדיון התברר שהוא אינו אפשרי מבחינה תפעולית.

איל לב ארי: נציגי הממשלה הציעו הצעה חלופית שכן תהיה אפשרית תפעולית.

איל לב ארי: מצד אחד, מי שהגיע בהשוואת מחזורים בין 20' ל-19' עד 90% מ-19', יקבל את מלוא המענק במדרגה או בקבוצה שהוא שייך לה.

איל לב ארי: הבנתי שהייתה הצעה במהלך הדיון של מ-90% מחזור – 50% מהמענק.

איל לב ארי: אני מבין שהגיעו להסכמה שזה יהיה 60% מהמענק.

איל לב ארי: זה נוסח שאפשרי תפעולית ואפשר לקרוא אותו בפניכם לאישור בוועדה.

אופיר כץ: 60 או 70?

ינון אזולאי: למה הגעתם?

גיא גולדמן: 60.

גיא גולדמן: כמו שאמרנו בדיון הקודם, יש כמות גדולה מאוד של עוסקים, כולל 70,000 עוסקים פטורים, שכבר עכשיו הם במצב יותר טוב משהיו ב-2019, עוד לפני המענק החדש.

גיא גולדמן: סעיף 14ב שמופיע בנוסח הכחול נועד ליצור מגבלה מסוימת לפיה עוסק לא יקבל את המענק החדש החד-פעמי באופן שיביא אותו למצב יותר טוב משהיה ב-2019, בהתחשב במענק הוצאות קבועות.

גיא גולדמן: לא במענקים אחרים, אלא במענק הוצאות קבועות.

גיא גולדמן: עם היתר יש לנו בעיות תפעוליות, הסברנו אותן בדיון הקודם.

גיא גולדמן: הייתה פה מחלוקת אם לקבל את הסעיף הזה כפי שהוא.

גיא גולדמן: היו התנגדויות של חברי הכנסת וגם לרשות המסים הייתה בעיה תפעולית ליישם אותו.

גיא גולדמן: לפיכך יש הצעה, היא מזכירה את ההצעה שהועלתה בדיון הקודם, וזה פתרון שגם ישים תפעולית וגם קובע איזושהי מגבלה: עוסק שהמענקים והפעילות העסקית שלו בשנת 2020 הגיעו ל-90% מהמחזור שלו בשנת 2019, יהיה זכאי ב-60% מסכום המענק.

גיא גולדמן: זה הפתרון.

ינון אזולאי: מקובל?

שגית אפיק: תוכל להקריא את הניסוח?

גיא גולדמן: 14ב.

גיא גולדמן: סכום מענק פגיעה ממושכת – (א) בסעיף זה, "עוסק שזכאי למענק חלקי" - - -

ינון אזולאי: אני רק רוצה להבין – בהבנות שהיו דובר על 70% לא 60%.

גיא גולדמן: אני לא מכיר הבנה של 70, אני מכיר של 60.

גיא גולדמן: דיברתי גם עם הייעוץ המשפטי ולא שמעתי על זה.

גיא גולדמן: פעם ראשונה שאני שומע את זה.

אופיר כץ: יש בעיה משפטית שזה יהיה 70?

שרית פלבר: ככול שאתם מגדירים את העלייה של מחזור 20' לעומת 19', כך גוברת הבעיה המשפטית.

שרית פלבר: אתם צריכים למצוא את האיזון.

שרית פלבר: לפחות מלכתחילה זו הייתה העמדה שלנו.

שרית פלבר: ככול שתגדילו את החלק היחסי, תגדילו את הבעיה המשפטית.

אופיר כץ: אנחנו לא מגדילים ל-100%, אמרנו להגדיל את זה ל-70.

אופיר כץ: עם 70 יש בעיה?

שרית פלבר: עכשיו אתם בעולם שאתם רוצים לתת מענק בשל פגיעה ממושכת.

שרית פלבר: כשבודקים את מחזור 20' לעומת 19' – 19' היא שנה רגילה – ואם המחזורים זהים בצירוף רק מענק אחד, יש יותר קושי לטעון שיש פגיעה מתמשכת שמצדיקה את המענק.

אופיר כץ: בסדר.

אופיר כץ: היינו בדיון הזה ובגלל זה אנחנו מתכנסים עכשיו שוב.

שרית פלבר: ככול שאתם מגדילים את הפער בין השנים והמחזור ב-20' יהיה גבוה מהמחזור ב-19', אתה מגדיל את הבעיה המשפטית, גם בשימוש בכספי קורונה וגם בהיבטי שוויון.

שרית פלבר: יש עוסקים שאולי לא מגיעים לרף שלהם ויש עוסקים שחוצים את הרף שלהם ב-20'.

שרית פלבר: זה מה שנעשה כאן מבחינת חלוקת המשאבים.

אופיר כץ: אז מי קובע את הרף, אם 60 או 70?

שרית פלבר: בשבוע שעבר דיברו פה בכלל על 50.

שרית פלבר: זה לא עניין של סחר מכר, אבל אני מנסה לומר שככול שאתה מגדיל את הסכום הזה, אתה יכול להגיד שאתה מגדיל את הבעיה, כי אתה נותן יותר למי שהמחזור שלו ב-20' - - -

אופיר כץ: לא.

אופיר כץ: הבעיה הייתה כשהיינו ב-100%.

אופיר כץ: עכשיו אנחנו מקטינים את הבעיה.

שרית פלבר: לא.

שרית פלבר: הצעת החוק הממשלתית ניסתה לגדר את זה.

שרית פלבר: אמרו שיש קושי תפעולי, ניסו לבדוק מקורות אחרים.

שרית פלבר: מה שאנחנו עושים עכשיו לא פותר את כל הבעיה, הוא מצמצם אותה.

שרית פלבר: כשאתה פותח את ההסדר ורוצה לתת יותר, אתה מגדיל את הבעיה.

שרית פלבר: זה לא מתמטיקה, מספר מדויק, אבל אתה יכול להבין שמה שאתה עושה כרגע, כשאתה רוצה לתת מענק עבור פגיעה ממושכת, אתה נותן למי שהפגיעה אצלו היא כנראה פחות ממושכת.

ינון אזולאי: בין 60 ל-70 אחוז הם באותה בעיה.

אופיר כץ: היועצת המשפטית של הוועדה?

שגית אפיק: אפשר 65%?

שגית אפיק: הפער הזה חשוב לכם?

שגית אפיק: אם אני מבינה נכון, בסופו של דבר אפשר לעשות גם את הבדיקה הפרטנית מול רשות המסים.

שגית אפיק: תעשו 65%.

אופיר כץ: טוב.

אופיר כץ: מבחינתי זה בסדר.

ינון אזולאי: וגם לעסקים החדשים.

תמיר כהן: בזמן הדיון שחבר הכנסת כץ העלה את הסוגיה של הורדת הסעיף הזה, הדברים היו תלויים יחד עם הסוגיה של עסקים חדשים שנפתחו בינואר-פברואר 2020.

תמיר כהן: למעשה התנאי שלהם כדי לקבל את המענק הממושך הוא שהם צריכים לעמוד בשלושה מענקי ביטחון שניתנו להם ב-2020.

תמיר כהן: אותם עסקים חדשים שנפתחו רק במאי-יוני ולא היו זכאים למענק הפעימה השלישית, שהיה מענק מנהלי, למעשה יכולים לבחור רק מתוך ארבעה מענקים.

תמיר כהן: כלומר, הייתה להם אפשרות לקבל רק ארבעה מענקים, לעומת עסקים מתחת ל-20 מיליון שהיה להם גם את מענק מרץ-אפריל - - -

אופיר כץ: ואז הם היו צריכים שלוש מחמש.

אופיר כץ: מה שאנחנו עושים לעסקים הקטנים, שנותנים להם פחות קריטריון כדי שיוכלו להיכנס.

תמיר כהן: לכן, במסגרת התיקון הזה נכניס גם תיקון שאותם עסקים חדשים יצטרכו להראות שהם קיבלו רק שניים מתוך המענקים האלה.

גיא גולדמן: למעשה אנחנו יותר לעסקים החדשים, כך שיותר עסקים חדשים ייכנסו ויוכלו לקבל את המענק המתמשך.

גיא גולדמן: זה מה שאנחנו עושים.

תמיר כהן: בדיון הקודם אמרנו שזה יביא לעיכוב קל בפתיחת המערכת.

תמיר כהן: במקביל – ב-14ב – כרגע התאריך שמופיע להגשת תביעות הוא 25 בינואר, תאריך שממילא לא יכולנו לעמוד בו.

תמיר כהן: לפני הסעיף החדש יכולנו לעמוד ב-31 בינואר, ועתה אנחנו מבקשים לתקן את התאריך ל-10 בפברואר.

תמיר כהן: מה שגיא ניסה לומר זה שלמעשה אנחנו מאחרים את מועד הגשת התביעות, את פתיחת האפשרות להגיש את הבקשה למענק, אבל מקדימים את מועד התשלום ל-15 בפברואר.

ינון אזולאי: למעשה מועד התשלום לא משתנה.

שגית אפיק: למעשה צריך להצביע על שלושה תיקונים.

שגית אפיק: הגשת התביעות ב-10 בפברואר, מועד התשלום נשאר אותו הדבר.

אחמד טיבי: יש לי הסתייגות חשובה, גם ציבורית.

אחמד טיבי: אדוני היושב-ראש, בשל התקדמות מבצע החיסונים, ההסתייגות שלי אומרת כך: בשל התקדמות מבצע החיסונים משפטו של ראש הממשלה נתניהו לא יידחה שנית.

אחמד טיבי: זו ההסתייגות.

אחמד טיבי: נראה מי יצביע בעד ומי יצביע נגד.

ינון אזולאי: אתה רוצה שנצביע עליה?

אחמד טיבי: בוודאי.

אחמד טיבי: החיסונים מתקדמים.

ינון אזולאי: מי בעד ההסתייגות של אחמד טיבי?

ינון אזולאי: לא נתקבלה.

ינון אזולאי: ההסתייגות לא עברה.

אחמד טיבי: רוויזיה.

אחמד טיבי: אני רוצה הצבעה שמית – מי מצביע בעד ומי מצביע נגד.

שגית אפיק: מיותר לומר שזה נושא חדש, נכון?

גיא גולדמן: אני מבקש לענות לשאלתה של חברת הכנסת שי וזאן.

גיא גולדמן: לאור התקנות שהוועדה אישרה פה, אנחנו נעשה את ההתאמות הנדרשות לגבי יולדות ומשרתי מילואים.

הילה שי וזאן: איך אתה הולך לעשות את זה?

גיא גולדמן: בצורת פרשנות.

גיא גולדמן: אם הוועדה תרצה להכניס הוראה כזאת, נדע לעשות את זה.

עודד פורר: זה חייב להיות חלק מהעניין.

עודד פורר: אם לא, אז אני אבקש נושא חדש.

גיא גולדמן: אנחנו יודעים לעשות את זה גם בלי זה.

גיא גולדמן: בשורה התחתונה אין לי מחלוקת, אין התנגדות ואין הסתייגות.

גיא גולדמן: אנחנו נביא את השוואת המחזורים בין השנים לאותו מצב בהתאם לאותו הסדר שהוועדה אישרה בתקנות.

עודד פורר: זה יצריך תיקון חקיקה?

גיא גולדמן: אנחנו יודעים לעשות את זה גם בלי תיקון חקיקה.

עודד פורר: עשיתם את זה עד עכשיו, השאלה מה יהיה קדימה.

גיא גולדמן: מענק פגיעה ממושכת, המענק החדש, חד-פעמי, שמופיע בהצעת החוק הוא לפניכם, אנחנו נדע להחיל את אותו הסדר.

הילה שי וזאן: אם כך, אתה לא צריך תיקון חקיקה.

גיא גולדמן: אנחנו נדע לעשות את זה גם בלי.

הילה שי וזאן: אוקיי.

הילה שי וזאן: הבטיחו, הבטיחו.

ינון אזולאי: יש רוויזיה ולכן נעשה הפסקה של חמש דקות.

ינון אזולאי: אני מחדש את הישיבה.

ינון אזולאי: חבר הכנסת אחמד טיבי משך את הרוויזיה.

ינון אזולאי: לפיכך אני מבקש לעבור להצבעה על הצעת חוק התוכנית לסיוע כלכלי – עם התיקונים שקרא היועץ המשפטי.

ינון אזולאי: מי בעד החוק?

ינון אזולאי: מי נגד?

ינון אזולאי: מי נמנע?

ינון אזולאי: נתקבל.

ינון אזולאי: החוק עבר ואין רוויזיה.

ינון אזולאי: והעיקר שיהיה משפט הוגן, אמר אחמד טיבי.

ינון אזולאי: הלוואי שיהיה משפט הוגן, גם אנחנו נשמח.

ינון אזולאי: תאמין לי.

ינון אזולאי: אני מודה לכולם, הישיבה נעולה.